Neuvoston direktiivi 74/149/ETY, annettu 4 päivänä maaliskuuta 1974, yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun) annetun ensimmäisen direktiivin muuttamisesta



Virallinen lehti nro L 084 , 28/03/1974 s. 0008 - 0009

Suomenk. erityispainos Alue 7 Nide 1 s. 0154

Kreikank. erityispainos: Luku 07 Nide 1 s. 0229

Ruotsink. erityispainos Alue 7 Nide 1 s. 0154

Espanjank. erityispainos: Luku 07 Nide 2 s. 0018

Portugalink. erityispainos: Luku 07 Nide 2 s. 0018



NEUVOSTON DIREKTIIVI, annettu 4 päivänä maaliskuuta 1974, yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun) annetun ensimmäisen direktiivin muuttamisesta (74/149/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan 1 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että on suotavaa, että liikennettä koskevia sääntöjä muutettaisiin, jotta voidaan ottaa huomioon jäsenvaltioiden välisen kaupan kehittyminen; tämän tarpeen vuoksi on välttämätöntä, että muun muassa tietyt kuljetukset pientonnistoon kuuluvilla ajoneuvoilla vapautettaisiin kaikista kiintiö- ja lupajärjestelmistä; lisäksi on suotavaa, että yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun) 23 päivänä heinäkuuta 1962 annetun ensimmäisen neuvoston direktiivin (), sellaisena kuin se on muutettuna 19 joulukuuta 1972 annetulla neuvoston direktiivillä (), 1 artiklaa ei enää sovellettaisi ainoastaan toisen lukuun suoritettaviin kuljetuksiin, ON ANTANUT TÄMÄN DIREKTIIVIN: 1 artikla Korvataan 23 päivänä heinäkuuta 1962 annetun direktiivin nimi seuraavasti: «Ensimmäinen neuvoston direktiivi yhteisistä säännöistä harjoitettaessa jäsenvaltioiden välistä tietyn tyyppistä maanteiden tavaraliikennettä.» 2 artikla Lisätään 23 päivänä heinäkuuta 1962 annetun neuvoston direktiivin 1 artiklan 1 kohtaan alakohta seuraavasti: «Kunkin jäsenvaltion on tämän artiklan 2 ja 3 kohdassa säädetyin edellytyksin vapautettava tämän direktiivin liitteissä I ja II tarkoitetut maanteiden kansainväliset tavarakuljetukset omaan lukuun muiden jäsenvaltioiden kanssa, jos kuljetus suoritetaan kyseisen jäsenvaltion alueelle, sen alueelta tai sen alueen kautta.» 3 artikla Lisätään 23 päivänä heinäkuuta 1962 annetun direktiivin liitteeseen I kohdat seuraavasti: «10. Tavarakuljetukset ajoneuvoilla, joiden suurin sallittu kokonaispaino perävaunut mukaan luettuina on enintään 6 tonnia tai joiden suurin sallittu hyötykuorma perävaunut mukaan luettuina on enintään 3,5 tonnia. «11. Hätätilanteissa, etenkin luonnononnettomuuksissa, tarvittavien lääketarvikkeiden kuljetus. «12. Arvotavaroiden (esimerkiksi jalometallien) kuljetus erikoisajoneuvoilla poliisin tai muiden turvallisuusvartijoiden saattueessa.» 4 artikla Muutetaan 23 päivänä heinäkuuta 1962 annetun neuvoston direktiivin liitettä II seuraavasti: a) Korvataan 1 kohdan ensimmäinen virke seuraavasti: «Kuljetus jäsenvaltiosta viereisen jäsenvaltion rajaalueelle, jonka leveys on 25 kilometriä linnuntietä maiden yhteiseltä rajalta, ja päinvastaiseen suuntaan.»; b) Poistetaan 2 kohta ja numeroidaan 3, 4, 5 ja 6 kohta uudelleen numeroilla 2, 3, 4 ja 5; c) Lisätään kohdat seuraavasti: «6. Valtamerialusten varaosien kuljetus. «7. Elävien eläinten kuljetus lukuun ottamatta teuraskarjan ja täysiverihevosten kuljetusta.» 5 artikla Jäsenvaltioiden on toteutettava tarvittavat toimenpiteet vapauttaakseen tämän direktiivin 2 ja 3 artiklassa sekä 4 artiklan a ja c kohdassa tarkoitetut kuljetukset viimeistään 1 päivänä heinäkuuta 1974. Jäsenvaltioiden on ilmoitettava komissiolle tämän direktiivin täytäntöön panemiseksi toteutetuista toimenpiteistä kolmen kuukauden kuluessa tämän direktiivin tiedoksi antamisesta ja joka tapauksessa ennen 1 päivää heinäkuuta 1974. 6 artikla Tämä direktiivi on osoitettu kaikille jäsenvaltioille. Tehty Brysselissä 4 päivänä maaliskuuta 1974. Neuvoston puolesta Puheenjohtaja W. SCHEEL () EYVL N:o 70, 6.8.1962, s. 2005/62 () EYVL N:o L 291, 28.12.1972, s. 155